Trafulo ežeras
Trafulo ežeras (isp. Lago Traful) – ežeras pietinėje Argentinoje, Neukeno provincijos pietuose, Patagonijos Anduose, 975 m aukštyje, į šiaurės rytus nuo Vilja La Angosturos. Ežeras ledyninės kilmės, nusidriekęs šiaurės vakarų – pietryčių kryptimi 32 km, plotis iki 3 km. Krantai raižyti, statūs. Išteka Trafulo upė, įtekanti į Limają (Negro baseinas). Prie pietinio ežero kranto įsikūrusi Vilja Trafulo gyvenvietė.